Ghazal in Roman Urdu | Yasmin Elahi
Posted on May 22, 2013 by Yasmin Elahi	3	Seep khaali humara muqaddar banei
Share this:TweetMoreShare on TumblrPrintEmailLike this:Like Loading...	Posted in Emotions, From ANKAHI BAATEIN, My Urdu Poetry	| Tagged Ghazal by Yasmin Elahi, Ghazal from Ankahi Baatein, Ghazal in Roman Urdu, Meri Urdu Shairi	| 3 Replies Nóg ŉ kykNET-dramareeks op pad kassie toe | Maroela Media
Albert Pretorius in Dwaalster. (Foto: Verskaf)
Dinsdagaande op kykNET het sinoniem geraak met trefferdramas soos Fynskrif en Spoorloos, en op Dinsdag 8 Januarie skop nog ŉ nuwe dramareeks, Dwaalster, af.
Luidens ŉ mediaverklaring deur kykNET het Nicola Hanekom, die bekroonde dramaturg, drie jaar terug aan Dwaalster begin skryf, maar het sy reeds tien jaar gelede met die storie vorendag gekom.
Kykers van Dwaalster gaan kennis maak met die fiktiewe Karoodorpie Maanhaarsdrif se interessante en misterieuse inwoners. Hul onderskeie intriges beloof om kykers van meet af te boei. Op Maanhaarsdrif is daar ook ’n fiksasie met sterre en sterre kyk, terwyl sommige inwoners ook met die spreekwoordelike “maan gepla” is.
Annabel (Tinarie van Wyk-Loots), ’n joernalis, keer terug na Maanhaarsdrif nadat sy met haar lewe gedreig is in Kaapstad omdat sy ’n storie oor korrupsie probeer oopvlek. Haar pa, Frans (Albert Maritz), en haar boetebessie-suster, Ragel-Lee (Erica Wessels), bly nog op Maanhaarsdrif, terwyl haar jeugliefde, Stian (Jacques Bessenger), ook onlangs na die dorp teruggekeer het.
Vir Annabel voel dit asof sy nooit weg was nie, maar tog is daar iets anders aan Maanhaarsdrif. Tyd het wel nie stil gestaan nie en só het ’n paartjie, Luan en Ruan (Neels van Jaarsveld en Terrence Bridgett), die plaaslike hotel gekoop en opgekikker in die hoop om toeriste wat sterre wil kom kyk te lok.
Dan is daar ook Maanhaarsdrif se oorywerige burgemeester, Ivy (June van Merch), en haar boesemvriendin, Lettie (Joanie Combrink), wat gereeld koppe met mekaar en ander stamp. Ou herinneringe kom spook egter spoedig by Annabel en daar is ’n hele paar geraamtes wat in elke karakter se kas skuil.
Maanhaarsdrif mag dalk ook ligjare verwyderd wees van Annabel se lewe as joernalis, maar die gevolge van die publikasie van haar skokartikels volg haar tot in die Karoo, met skrikwekkende gevolge vir haar en haar geliefdes.
Dwaalster begin op Dinsdag 8 Januarie om 20:00 op kykNET.
June von Merch in Dwaalster. (Foto: Verskaf)
Terrence Bridget in Dwaalster. (Foto: Verskaf)
Oe, dit klink lekker! Kan nie wag nie!
Dankie tog vir kykNET se drama reekse! Sien uit daarna!
JayJay · 2 maande gelede
Kyknet lewer goeie drama reekse en goeue aktualiteit programme. Hulle moey net leer wat komedie behels. Die sogenaamde komedies is in uiterse swak smaak
Love ons Afrikaanse reekse veral die wat nie vuil taal gebruik of platvloerse maniere het nie. Al die intriges, lief en leed van dood gewone arm en skatryk mense. Soooo lekker om dit te kyk en deel te raak van n ander familie..